Nr.

Referitor dosar 19045/20.09.2016

**ACORD DE MEDIU**

**SB 04/22.08.2016**

**Ca urmare a cererii adresate de** SC EXPLOTERA SRL, **cu sediul** în oraşul Săcele, str. Preot Daniil Purcăroiu, nr. 14, judeţul Braşov , înregistrată cu nr. 6497/16.03.2016 a completărilor înregistrate la nr. 8250/06.04.2016, nr. 18108/05.09.2016, 19045/20.09.2016, şi 20474/13.10.2016, în baza Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, a Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările ulterioare, şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, se emite:

**ACORD DE MEDIU**

**pentru proiectul** Exploatare extracţie nisip şi pietriş – amenajare şantier

**din** oraş Ocna Sibiului, extravilan, FN, CF nr. 102538, CF nr. 102539, judeţul Sibiu

**în scopul:** stabilirii condiţiilor şi a măsurilor pentru protecţia mediului care trebuie respectate pentru realizarea proiectului

Proiectul se încadrează în Anexa nr. 2 a H.G. nr. 445/2009 privind evaluarea impactului anumitor proiecte publice şi private asupra mediului – punctul 2 lit a cariere, exploatări miniere şi de extracţie a turbei, altele decât cele prevăzute în anexa nr. 1 şi pctul 13.lit.a.

**I. Descrierea proiectului, lucrările prevăzute de proiect,** **inclusiv instalaţiile şi echipamentele.**

***I.1. Amplasament***

Proiectul prevede reluarea lucrărilor la cariera de nisip din dealul Malurilor, pe partea stângă a amenajării Visa IV. Suprafața perimetrului de exploatare este de 0,011 km, cota minimă de exploatare fiind de + 380m.

Coordonate în sistem de referinţă STEREO 70 pentru amplasamentul propus (conform fişei de localizare a perimetrului temporar de exploatare):

|  |  |  |
| --- | --- | --- |
| Nr. punct | X (Nord) | Y (Est) |
| 1 | 488.013 | 429.128 |
| 2 | 487.994 | 429.124 |
| 3 | 487.979 | 429.120 |
| 4 | 487.940 | 429.121 |
| 5 | 487.906 | 429.123 |
| 6 | 487.879 | 429.128 |
| 7 | 487.841 | 429.216 |
| 8 | 487.835 | 429.238 |
| 9 | 487.823 | 429.267 |
| 10 | 487.856 | 429.212 |
| 11 | 487.862 | 429.210 |
| 12 | 487.874 | 429.229 |
| 13 | 487.884 | 429.196 |
| 14 | 487.917 | 429.205 |
| 15 | 487.970 | 429.231 |
| 16 | 487.980 | 429.199 |
| 17 | 487.965 | 429.207 |
| 18 | 487.983 | 429.178 |
| Limită de adâncime | Z =380,0 m | |
| Suprafaţă | S =0,011 km2 | |

Vecinătăţi:

Amplasamentul se învecinează la N – pilieri de protecţie la terenuri agricole proprietate privată; E –proprietăţi private; V – drumul de acces şi amenajarea piscicolă Visa IV aflată la aprox. 55 m; S – proprietăţi private.

***I.2. Situaţia existentă***

zăcământul a fost deschis până la partea superioară, de două drumuri de acces pentru excavator şi buldozer.

***I.3. Situaţia proiectată***

Pe amplasament se prevăd următoarele lucrări:

**Lucrări de deschidere:**

Au fost executate în anii anteriori, zăcământul fiind deschis până la partea superioară, de două drumuri de acces pentru excavator şi buldozer. Din drumul sudic, sunt executate bretele de racord la treptele +388 şi +397 şi accesul la decopertă la cota +407 m. Drumul din partea nordică a carierei asigură accesul la frontul nordic.

**Lucrări de pregătire:**

Constau din decoperta solului vegetal prin răzuire cu buldozerul. Materialul se va depozita pe vatra carierei din nord , cota +381 m. Acesta este un depozit temporar, până la finalizarea lucrărilor de exploatare, când cu acest material se vor resolifica treptele de exploatare. Depozitul de sol vegetal va ocupa o suprafaţă de 1160 mp, cu o înălţime medie de până la 6m, unghi de taluz de 45 grd.

**Lucrări de exploatare:**

Metoda de exploatare a nisipului este exploatarea în felii orizontale descendente, varianta de exploatare cu excavatorul şi râparea materialului la baza frontului de exploatare, cu haldarea sterilului în afara perimetrului de exploatare. Nisipul acumulat la baza treptelor, va fi încărcat în auto basculante cu excavatorul sau încărcătorul frontal. Se va exploata fiecare treaptă în fâşii de câte 0,5-1 m grosime pe toată lungimea carierei.

**Transportul nisipului exploatat:**

Traseul propus este pe ruta pe ruta Carieră – comuna Slimnic – Sibiu: drum de exploatare DE 2006, cu o lungime de 260m; DJ 106 B asfaltat, Ocna Sibiului – Slimnic, pe o lungime de 3900 m; DJ 107 B asfaltat Mândra Slimnic - pe o lungime de 6350 m.

În partea de N a carierei se propune organizarea de şantier, care prevede: amplasare unei toalete ecologice şi a unui container cu rol administrativ. Se va organiza din plăci de beton cu dimensiuni de 60x40x10 o platformă betonată pe care se va efectua alimentarea utilajelor şi eventuale reparaţii accidentale.

Lucrări de refacere a mediului obiectivele privind reconstrucţia ecologică a perimetrului propus sunt:

* retragerea utilajelor
* lucrări pentru stabilzarea versanţiilor naturali
* lucrări de rambleere a excavaţiilor
* lucrări pentru ecologizarea haldei de steril
* managementul apelor
* lucrări de resolidificare a terenurilor
* lucrări pentru refacerea vegetaţiei

Lucrări pentru stabilizarea versanţilor: realizarea unghiului de taluz nou creat;

Lucrări de rambleere a excavaţiilor: solul vegetal rezultat în urma decopertei va fi depozitată pe vatra carierei, după care la finalizarea lucrărilor de extracţie se va utiliza pentru refacerea păturii de sol vegetal de pe vatra carierei şi de berne

Lucrări pentru ecologizarea haldei de steril: solul vegetal extras din coperta zăcământului se va utiliza pentru executarea lucrărilor de refacere a mediului, suprafaţa pe care a fost depus va fi nivelată, compactată şi însămânţată cu ierburi perene.

Managementul apelor: se vor colecta în rigola drumului

Lucrări de resolidificare a terenurilor: constă în acoperirea cu sol a treptelor de extracţie prin reutilizarea solului extras din copertă.Se va depune pe berme şi pe vatra carierei în perioada postînchidere, întreaga cantitate de sol rezultată în urma decopertei, se va nivela cu buldozerul într –un strat de minim 20 cm grosime

Lucrări pentru refacerea vegetaţiei: se vor executa la finalul exploatării, se vaplanta salcâm şi cătină pe berme. Plantarea se va face în eschier, la o distanţă de 0,4 puieţi/mp, echidistanţa dintre rânduri va fi de 1,5 m.

Bilanţul suprafeţelo şia a volumelor :

|  |  |  |  |
| --- | --- | --- | --- |
| Nr. crt | Lucrări de reconstrucţie planificate | UM | Suprafaţă |
| 1 | Retaluzare -refacerea unghiului de taluz a treptelor din carieră | mp | 2560 |
| 2 | Amenajare vatra carierei, curăţare de materiale depuse haotic, nivelare, compactare cca. 100 mc | mp | 2945 |
| 3 | Depunere sol vegetal pe berme şi pe vatra carierei minim 763 mc, strat cu grosimea de 0,4 m | mp | 3815 |
| 4 | Plantare salcâmi şi cătină pe berme 350 buc. | mp | 870 |
| 5 | Plantare vatră cu seminţe de iarbă (lollium perrene) | mp | 2945 |
| 6 | Nivelare zona haldei şi rambleere vatră cca. 600 mc | mp | 6000 |
| 7 | Însămânţare zona haldei | mp | 1160 |
| 8 | Excavarea, încărcarea şi transportul materialului de pe zona organizării de şantier | mp | 150 |
| 9 | Depunerea de sol pe zona platformei de organizării de şantier | mc | 70 |
| 10 | Înierbare zona organizării de şantier | mp | 150 |

Dimensiunile frontului de exploatare şi volumele de material mineral de extras:

|  |  |
| --- | --- |
| Lungimea maximă | 108 m |
| Lungimea bermei de lucru | 20 m |
| Lăţime bermei de transport | 6 m |
| Lăţimea bermei de siguranţă | 2 m |
| Unghiul general de taluz final | 450 |
| Înălţimea medie a unei trepte | 10 m |
| Înălţimea maximă a carierei | 19 m |
| Bermele de siguranţă | +388 mdMN şi +397 mdMN |
| Vatra carierei | +380 mdMN |
| Cantitatea de resursă estimată | 36.200 mc |

**Organizarea de şantier:**

Organizarea de şantier, unde se asigură parcarea utilajelor , un container administrativ şi punctul social pentru angajaţi se va amenaja în perimetrul carierei. Pentru efectuarea lucrărilor de exploatare se vor utiliza următoarele utilaje: excavator cu cupă de 2 -3 mc; încărcător frontal cu cupă 3.2 -3.6 mc; buldozer pentru decoperta solului vegetal; autobasculante 28 t – 2buc; cântar. Service – ul utilajelor din organizarea de şantier se va efectua de către o societate autorizată.

**Materii prime şi materiale auxiliare**

|  |  |  |
| --- | --- | --- |
| Denumire materie primă | Cantitate anuală utilizată/maximă existentă în stoc | Observaţii |
| Motorină | 120604 l/an | Aprovizionarea se va realiza cu o autocisternă, strict în cantităţile necesare pentru funcţionarea curentă a utilajelor; nu se vor amenaja depozite de carburanţi pe amplasament. |
| ulei | 120 litri/an |

**Utilităţi**

În perioada de execuţie a lucrărilor , în cadrul organizării de şantier:

* apa potabilă pentru angajaţi va fi adusă pe amplasament îmbuteliată, furnizată de societăţi autorizate;
* se vor amplasa toalete ecologice în perimetrul organizării de şantier;

În timpul exploatării carierei:

* nu sunt necesare branşamente la reţelele de utilităţi.

**II. Motivele şi considerentele care au stat la baza emiterii acordului**, printre altele şi în legătură cu calitatea şi concluziile/recomandările raportului privind impactul asupra mediului şi ale participării publicului :

Procedura de evaluare de mediu pentru proiect s-a derulat cu respectarea prevederilor legislative aplicabile:

* H.G. nr. 445/2009 privind evaluarea impactului anumitor proiecte publice şi private asupra mediului, cu modificările şi completările ulterioare.
* O.M. nr. 135/10.02.2010 privind aprobarea Metodologiei de aplicare a evaluării impactului asupra mediului pentru proiecte publice şi private.
* O.U.G 195/2005 privind protecţia mediului, aprobată prin Legea nr. 265/2006, cu modificările şi completările ulterioare;
* Ord. MAPM nr. 863/2002 privind aprobarea ghidurilor metodologice aplicabile procedurii cadru de evaluare a impactului asupra mediului.

Decizia de emitere a fost luată în urma verificării documentaţiei depuse şi a amplasamentului, în urma consultării publicului şi a autorităţilor publice competente membre ale Comisiei de Analiză Tehnică, pe baza recomandărilor şi a concluziilor raportului privind impactul asupra mediului.

**III. MĂSURI PENTRU PREVENIREA ŞI REDUCEREA EFECTELOR NEGATIVE SEMNIFICATIVE ASUPRA MEDIULUI**

**III.1. APA**

În perioada de execuţie şi de exploatare a carierei:

* respectarea pantei bermelor de lucru şi a vetrei de maximum 7%, care asigură reducerea vitezei de circulaţie a apei până la viteza ce asigură sedimentarea particulelor solide antrenate;
* respectarea cu stricteţe a unghiurilor de taluz;
* realizarea şi întreţinerea şanţurilor de gardă care colectează apele pluviale;
* este interzisă spalarea autovehiculelor în perimetrul exploatării şi în vecinatatea acesteia
* amplasarea de toalete ecologice;
* se vor utiliza exclusiv utilitare şi mijloace de transport verificate tehnic, care asigură un nivel scăzut de emisii de gaze de eşapament; se va face întreţinerea şi verificarea periodică a utilajelor şi mijloacelor de transport;
* Realizarea de praguri de fund pe canalele de gardă.

**III. 2. AER**

În perioada de execuţie şi de exploatare a carierei:

* în perioadele indelung secetoase, se va face stropirea cu apă a drumurilor de transport, pentru prevenirea antrenării pulberilor;
* în situaţii de condiţii meteo neprielnice – vânt puternic, se va înceta activitatea şi se vor lua măsurile necesare pentru prevenirea împrăştierii materialelor;
* se vor utiliza exclusiv utilitare şi mijloace de transport verificate tehnic, care asigură un nivel scăzut de emisii de gaze de eşapament; se va face întreţinerea şi verificarea periodică a utilajelor şi mijloacelor de transport;
* se va face un plan de management al activităţilor şi al transporturilor în scopul reducerii consumului de combustibil şi pentru eficientizarea transportului;
* se va evita ambalarea nejustificată a motoarelor şi se va circula cu viteze reduse pe drumul de exploatare şi pe drumurile publice.

**III.3. ZGOMOTUL**

În perioada de execuţie şi de exploatare a carierei de nisip:

* optimizarea traseelor;
* utilizarea mijloacelor de transport performante, conforme din punct de vedere tehnic;

**III.4 SOL, SUBSOL**

* pentru asigurarea stabilităţii suprafeţei terenurilor, a versanţilor şi a taluzelor carierei se vor respecta elementele geometrice ale treptei de util: înălţime, lăţime, unghi de taluz şi întreţinerea şanţurilor de gardăşi a rigolelor pentru evitarea antrenării materialului din amonte şi a alunecărilor de teren. De asemenea, periodic se vor decolmata canalele colectoare in zona pragurilor de fund .

***Măsuri de prevenire pentru evitarea poluării cu produse petroliere a solului şi subsolului :***

* alimentarea cu carburanţi a utilajelor se vor efectua numai în locul destinat acestui scop;
* schimbul de ulei nu se va efectua în incinta carierei;
* întreg personalul carierei va fi instruit pentru respectarea normelor de protecţie a mediului si a normelor de protectia mediului la alimentarea utilajelor cu carburanti.
* personalul carierei va fi instruit asupra procedurilor de combatere a poluarilor accidentale ;
* schimbul de ulei se va efectua de către firme specializate şi nu în incinta carierei;

***Măsuri de diminuare a impactului în perioada reconstrucţiei ecologice a solului şi subsolului:***

* în perioada de derulare a activităţii de exploatare şi până la încetarea acesteia, beneficiarul are obligaţia de a executa lucrări de conservare, dezafectare şi închidere a exploatării, care în final să asigure reconstrucţia ecologică a zonei.

***Măsuri de diminuare a impactului produs asupra solului şi subsolului datorat aplicării tehnologiei de exploatare a nisipului***

* se impune luarea măsurilor tehnice de conservare şi ecologizare pe suprafaţa carierei, halda de steril fiind temporară, urmând să fie utilizată în procesul de ecologizare al zonei;

***Masuri de diminuare a impactului asupra solului si subsolului în perioada de dezafectare:***

* amenajare suprafaţă prin nivelare cu buldozerul;
* curatarea bermelor si a vetrei de materialul ramas;
* transport şi întindere sol vegetal 20 cm grosime pe bermele exploatarii si vatra carierei ;
* însămânţare cu vegetaţie specifică zonei a zonelor resolificate .

*Măsuri tehnice de dezafectare*

În urma încetării activităţii de extragere a nisipului vor fi dezafectate următoarele obiective:

* grup social – format dintr-o baracă modulară. Aceasta va fi încărcată pe o platformă şi transportată la sediul beneficiarului;
* utilajele vor fi redistribuite la alte obiective;

*Măsuri tehnice de refacerea mediului*

* solul vegetal acumulat in depozitul temporar, va fi transportat, depus si nivelat pe bermele orizontale ale carierei si pe vatra ei, astfel incat, suprafetele orizontale sa fie acoperite in totalitate cu un strat de cel putin 20 cm;
* pe berme se va plata salcam cu o densitate de cca. 3000 buc /ha, iar pe vatra carierei se va planta samanta de ierburi perene;
* se vor reamenaja canalele de gardă şi se vor decolmata;
* în zonele predispuse la alunecări de material pe taluze se vor construi cleionaje din rachita la o echidistanta de 1m;
* la final se va intruni comisia de recepţie a lucrărilor de refacerea mediului, care va aviza aceste lucrări;
* solul vegetal rezultat din lucrările de pregătire va fi transportat la halda temporară, amplasată în partea nordică a perimetrului, iar în cadrul lucrărilor de refacere a mediului se vor prevedea perdele verzi de protecţie pentru stabilitatea terenului şi reducerea impactului vizual;
* volumul de sol depozitat pe haldă este de 6900 mc, suprafaţa ocupată de haldă este de circa 1160 mp, urmând a fi utilizat la refacerea terenului în cadrul lucrărilor de refacere a mediului.

**III.5. POPULAŢIA**

Distanţa între amplasamentului carierei şi zonele rezidenţiale sunt:

* la SV – la 1,4 km este oraşul Ocna Sibiului;
* la N – la 4,5 km este satul Mândra;
* la NE - la 5,9 km localitatea Slimnic;
* la E - la 6,9 km este localitatea Şura Mare

Având în vedere localizarea proiectului, nu se estimează un impact negativ semnificativ asupra populaţiei din zonele rezidenţiale.

* transportul nisipurilor se va face prin localitatea Slimnic, pe drumul judeţean, după care se intră pe pe DN 14 Sibiu –Mediaş;
* ritmul transportului este de maxim o cursa pe ora, ritm ce reduce considerabil influenta trasportului asupra locuitorilor din zona;
* respectarea regimul de viteza legal.

**III.5. GOSPODĂRIREA DEŞEURILOR**

|  |  |  |  |  |  |  |
| --- | --- | --- | --- | --- | --- | --- |
| Denumire deşeu | Cantitatea prevăzută a fi generată în timpul lucrărilor de exploatare a nisipului | Starea fizică | Cod deşeu conform HG nr. 856/2002 | Managementul deşeurilor – cantitatea prevăzută a fi generată în timpul lucrărilor de amenajare iaz | | |
| Valorificare | Eliminare | Rămase în stoc |
| Deşeuri rezultate direct din activitatea de extracţie a resurselor naturale | | | | | | |
| Decopertă/sol vegetal | 6900 mc | S | 01 01 02 | 6900mc | - | - |
| Deseuri rezultate indirect din activitatea de extracţe a resurselor naturale | | | | | | |
| Deşeuri municipale amestecate | 600kg/an | S | 20 03 01 | - | 600kg | - |
| Anvelope scoase din uz | 6 buc/an | S | 16 01 03 | 6 buc/an |  |  |
| Metale feroase şi neferoase | 100 kg/an | S | 16 01 17  16 01 18 | 100 kg/an |  |  |
| Uleiuri minerale neclorurate de motor, de transmisie şi de ungere | 0,6 t/an | L | 13 02 05\* | 120 l/an |  |  |

* titularul are obligaţia evitării producerii de deşeuri; în cazul în care aceasta nu poate fi evitată, valorificarea lor, iar în caz de imposibilitate tehnică şi economică, neutralizarea şi eliminarea acestora, evitându-se sau reducându-se impactul asupra mediului;
* eliminarea/valorificarea tuturor categoriilor de deşeuri prin firme specializate, autorizate, pe bază de contract;
* operatorul trebuie să se asigure că deşeurile transferate către o altă persoană fizică sau juridică sunt ambalate şi etichetate în conformitate cu standardele naţionale, europene şi cu oricare alte norme în vigoare privind inscripţionările obligatorii;
* amenajarea locurilor pentru colectarea selectivă, în condiţii de siguranţă pentru mediu şi sănătatea umană, a deşeurilor ce vor rezulta din activitate şi gestionarea corespunzătoare a acestora în conformitate cu prevederile legale în vigoare Legea nr. 211/2011 (r1);
* gestionarea deşeurilor se va realiza conform cerinţelor H.G. nr. 856/2002 privind evidenţa gestiunii deşeurilor;
* deşeurile destinate proceselor de valorificare sau eliminare pot fi transportate numai de agenţi economici autorizaţi, cu respectarea prevederilor H.G. nr.1061/2008 privind transportul deşeurilor periculoase şi nepericuloase pe teritoriul României, pe baza formularelor prevăzute în Anexele 1,2 şi 3 ale hotărârii de guvern, funcţie de categoria deşeurilor şi destinaţia acestora.
* decoperta de sol vegetal va fi depozitată în perimetrul carierei, pe latura de Nord , apoi este reutilizat pentru reconstrucţia ecologică a zonei ca material de umpluturi şi sol feril pentru refacerea păturii vegetale; stratul vegetal va fi utilizat pentru finisarea lucrărilor de taluzare şi nivelare a terenului în vederea înirbării;
* eliminarea şi valorificarea deşeurilor specifice se va face în conformitate cu prevederile legislaţiei în vigoare.

**III.6. BIODIVERSITATE**

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**IV. CONDIŢII CARE TREBUIE RESPECTATE**

**IV.1. Protecţia calităţii apelor**

* se vor respecta condiţiile prevăzute prin Avizul de Gospodărire a Apelor nr. 197/07.07.2016, emis de Administraţia Naţională Apele Române - Administraţia Bazinală de Apă Mureş.
* lucrările propuse se vor executa conform documentaţiei prezentate autorităţii de mediu;
* titularul are obligaţia de a lua toate măsurile necesare pentru prevenirea poluărilor accidentale , luarea măsurilor de remediere în cazul producerii de poluări accidentale şi notificarea autorităţilor competente în cazul unor astfel de evenimente.

**IV. 2. Protecţia calităţii aerului**

* activitatea se va desfăşura astfel încât să fie respectate limitele poluanţilor în imisie conform conform STAS 12574/87 – Aer din zonele protejate,
* titularul are obligaţia de a asigura umectarea drumurilor tehnologice în perioade secetoase;
* se interzice desfăşurarea activităţilor generatoare de emisii de pulberi în situaţii de condiţii meteo neprielnice - vânt puternic;
* titularul are obligaţia de a aplica toate măsurile necesare pentru prevenirea emisiilor în aer.

**IV. 3. Sol, subsol, ape subterane**

* conform Ordinului nr. 756/1997 pentru aprobarea Reglementării poluării mediului, pentru solul din zona amplasamentului proiectului se vor respecta indicatorii de calitate pentru folosinţe sensibile , respectiv hidrocarburi din petrol - prag de alertă 200 mg/kg substanţă uscată, prag de intervenţie 500 mg/kg substanţă uscată.
* se impune respectarea cu stricteţe de către titular a tuturor măsurilor pentru prevenirea poluării solului şi subsolului;
* gestionarea tuturor categoriilor de deşeuri se va realiza în conformitate cu prevederile legislative. Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:

   a) fără a genera riscuri pentru aer, apă, sol, faună sau floră;

   b) fără a crea disconfort din cauza zgomotului sau a mirosurilor;

   c) fără a afecta negativ peisajul sau zonele de interes special.

* Se vor respecta prevederile HG nr. 856/2008 privind gestionarea deşeurilor din industriile extractive:
* deşeurile extractive vor fi gestionate astfel încât sănătatea populaţiei să nu fie pusă în pericol şi fără să utilizeze procese tehnologice sau metode care pot pune în pericol meiu, în special fără a constitui un risc pentru apă, aer, sol, faună şi floră ori să dăuneze prin zgomot sau miros ori să aducă un prejudiciu peisajului sau locurilor de interes special;
* abandonarea, aruncarea sau depozitarea necontrolată a deşeurilor extractive este interzisă.
* nu se vor crea pe amplasament instalaţii de gestionare a deşeurilor extractive, definite conform art. 4 pct. 15 din HG nr. 856/2008 privind gestionarea deşeurilor din industriile extractive;
* este obligatoriu respectarea Planului de refacere a mediului şi a Proiectului de refacere a mediului elaborat de SC Stone Art SRL.

**IV.4. Zgomot**

* conform Ordinului nr. 119/2014, activitățile de pe amplasament trebuie să se desfășoare astfel încât în teritoriile protejate să fie asigurate și respectate valorile-limită ale indicatorilor de zgomot, după cum urmează:
* în perioada zilei, nivelul de presiune acustică continuu echivalent ponderat A (LAeqT), măsurat la exteriorul locuinței conform standardului SR ISO 1996/2-08, la 1,5 m înălțime față de sol, să nu depășească 55 dB și curba de zgomot Cz 50,
* în perioada nopții, între orele 23,00-7,00, nivelul de presiune acustică continuu echivalent ponderat A (LAeqT), măsurat la exteriorul locuinței conform standardului SR ISO 1996/2-08, la 1,5 m înălțime față de sol, să nu depășească 45 dB și, respectiv, curba de zgomot Cz 40.

**IV. 5. BIODIVERSITATE**

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**IV.6. Prevenirea riscurilor producerii unor accidente**

* se va întocmi şi respecta Planul de prevenire şi combatere a poluărilor accidentale
* în cazulunor poluări accidentale titularul are obligaţia de a notifica, după caz , următoarele autorităţi: Primăria oraşului Ocna Sibiului, autoritatea de gospodărire a apelor, Agenşia pentru Protecţia Mediului Sibiu, Garda Naţională de Mediu – Comisariatul Judeţean Sibiu, Inspectoratul pentru Situaţii de Urgenţă, Direcţia de Sănătate Publică.

**IV.7. Monitorizarea**

**Apă**

* în situaţii de poluări accidentale se va realiza monitorizarea concentraţiilor de poluanţi (MTS, THP);

**Aer:**

* în situaţii de sesizări din partea populaţiei se va realiza monitorizarea concentraţiilor de poluanţi în imisie (pulberi, şi gaze de eşapament);

**Sol, subsol**

* în situaţii de poluări accidentale se va realiza monitorizarea calităţii solului pentru indicatorul total hidrocarburi din petrol;

**Deşeuri**

* evidenţa gestiuni deşeurilor se va realiza în conformitate cu prevederile H.G. nr. 856/2002;

**Zgomot şi vibraţii:**

* în situaţii de sesizări din partea populaţiei se va realiza monitorizareanivelului de zgomot la receptori.

**Infrastructura rutieră/transport**

* Indicatori cu privire la starea drumurilor, sume cheltuite pentru lucrări de amenajarea /întreţinere drumuri;

**IV.8. Dezafectarea instalaţiei**

* durata de execuţie a lucrărilor de exploatare sunt estimate la cca. 1 an. Lucrările de refacere a mediului se vor realiza conform Planului de refacere a mediului şi Proiectului de refacere a mediului;
* În cazul încetării activităţii titularul are obligaţia de a aanaliza calitatea factorilor de mediu pe amplasament pentru a constata gradul de poluare cauzat de activitatea şi necesitatea oricărei remedieri a amplasamentului;
* conform OUG nr. 195/2005privind protecţia mediului, cu modificările şi completările ulterioare în cazul în care titularul de activitate urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de: dizolvare urmată de lichidare, lichidare, faliment, încetarea activităţii, acesta are obligaţia de a notifica autoritatea competentă pentru protecţia mediului. Autoritatea competentă pentru protecţia mediului informează titularul cu privire la obligaţiile de mediu care trebuie asumate de părţile implicate, pe baza evaluărilor care au stat la baza emiterii actelor de reglementare existente. În termen de 60 de zile de la data semnării/emiterii documentului care atestă încheierea uneia dintre proceduri, părţile implicate transmit în scris autorităţii competente pentru protecţia mediului obligaţiile asumate privind protecţia mediului, printr-un document certificat pentru conformitate cu originalul. Clauzele privind obligaţiile de mediu cuprinse în actele întocmite au un caracter public. Îndeplinirea obligaţiilor de mediu este prioritară în cazul procedurilor de: dizolvare urmată de lichidare, lichidare, faliment, încetarea activităţii.

**IV.9. Obligaţiile titularului**

**IV.9.1**. Respectarea prevederilor legislative:

* O.U.G.nr. 195/2005 privind protecţia mediului,aprobată prin Legea nr. 265/2006, cu modificările şi completări ulterioare.
* Legea nr. 104/2011 privind calitatea aerului înconjurător cu modificările şi completările ulterioare;
* Ordinul nr. 756/1997 pentru aprobarea Reglementării privind evaluarea poluării mediului;
* H.G. nr. 1408/2007 privind modalităţile de investigare şi evaluare a poluării solului şi subsolului;
* H.G. nr. 1403/2007 privind refacerea zonelor în care solul, subsolul şi ecosistemele terestre au fost afectate;
* STAS 12574/1987 privind condiţiile de calitate ale aerului din zonele protejate;
* Ordinul 856/2008 privind gestionarea deşeurilor din industria extractivă;
* Legea Apelor nr. 107/1996 cu modificările și completările ulterioare;
* Legea nr. 211/2011(r1) privind regimul deşeurilor;
* HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* Ordinul nr. 202/2881/2348/2013 pentru aprobarea Instrucţiunilor tehnice privind aplicarea şi urmărirea măsurilor stabilite în planul de refacere a mediului, în planul de gestionare a deşeurilor extractive şi în proiectul tehnic de refacere a mediului, precum şi modul de operare cu garanţia financiară pentru refacerea mediului afectat de activităţi miniere;
* O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările şi completările ulterioare;
* Legea nr. 105/2006 pentru aprobarea O.U.G. nr. 196/2005 privind Fondul pentru mediu, cu modificările şi completările ulterioare;

**IV.9.2.** În cazul producerii unui prejudiciu, operatorul suportă costul pentru repararea prejudiciuluişi înlătură urmările produse de acesta, restabilind condiţiile anterioare producerii prejudiciului, potrivit principiului *poluatorul plăteşte*.

**IV.9.3.** Operatorul asigură reprezentanţilor autorităţii competente pentru protecţia mediului întreaga asistenţă necesară pentru a le permite să desfăşoare orice inspecţie, prelevare de probe, culegerea oricăror informaţii necesare pentru îndeplinirea atribuţiilor de serviciu.

**IV.9.4.** Obligaţia titularului de a înştinţa viitori proprietari/chiriaşi/locatari cu privire la respectarea prevederilor cuprinse în prezentul acord;

**IV.9.5**. Pentru evitarea, prevenirea sau remedierea unor situaţii generatoare de risc este obligatoriu să se elaboreze un Plan de management de mediu parte a managementului general al unităţii, precum şi Planul de prevenire şi combatere a poluărilor accidentale.

**IV.9.8** Se va proceda la instruirea personalului în ceea ce priveşte bunele practici de lucru în conformitate cu legislaţia de mediu, normativele P.S.I. şi de protecţia muncii.

**IV.9.9**.Conform prevederilor Ord. 1798/2007, cu modificările şi completările ulterioare, pentru activitatea înscrisă la cod CAEN 0812 – extracţia pietrişului şi nisipului, este necesară solicitarea şi obţinerea autorizaţiei de mediu.

**V.INFORMAŢII CU PRIVIRE LA PROCESUL DE PARTICIPARE A PUBLICULUI**

Autoritatea competentă pentru protecţia mediului a asigurat şi garantat accesul liber la informaţie al publicului şi participarea acestuia la luarea deciziei în procedura de emitere a acordului de mediu, astfel:

* cererea de emitere a acordului de mediu a fost adusă la cunoştinţa publicului prin anunţ public în mass-media locală şi publicare pe pagina de internet a Agenţiei pentru Protecţia Mediului Sibiu, afişare la sediul instituţiei;
* anunţul privind încadrarea proiectului în categoria celor ce se supun evaluării impactului asupra mediului şi continuarea procedurii cu etapa de definire a domeniului evaluării şi de realizare a raportului privind impactul asupra mediului a fost adus la cunoştinţa publicului prin publicare în mass-media de către titular, afişare la sediul Primăriei Orlat şi publicare pe pagina de internet a Agenţiei pentru Protecţia Mediului Sibiu, afişare la sediul instituţiei;
* îndrumarul pentru raportul privind evaluarea impactului şi lista de control pentru definirea domeniului evaluării au fost publicate pe pagina de internet a Agenţiei pentru Protecţia Mediului Sibiu ;
* publicul interesat a avut posibilitatea exprimării opiniilor în cadrul şedinţei de dezbatere publică, care a avut loc în data de 03.10.2016, la sediul Primăriei Ocna Sibiului, şedinţă mediatizată prin publicare în mass-media de către titular şi afişare la sediul Primăriei Orlat şi prin publicare pe pagina de internet a Agenţiei pentru Protecţia Mediului Sibiu, afişare la sediul instituţiei;
* informarea publicului asupra emiterii acordului de mediu a fost asigurată prin publicare în mass-media de către titularul de proiect, prin afişare la sediul propriu;
* Agenţia pentru Protecţia Mediului Sibiu a afişat la sediu şi publicat pe pagina de internet [http://apmsb.anpm.ro](http://www.arpmsb.anpm.ro), anunţul privind emiterea acordului de mediu, proiectul acordului de mediu şi Raportul privind impactul asupra mediului;
* documentaţia de susţinere a solicitării a fost accesibilă spre consultare de către public pe toată durata derulării procedurii: la sediul Agenţiei pentru Protecţia Mediului Sibiu, la sediul titularului de proiect;
* nu au existat sesizări şi comentarii din partea publicului pe parcursul procedurii.

**Documentaţia care a stat la baza solicitării**:

* Cerere pentru obţinerea acordului de mediu, înregistrată la cu nr. 6497 din 16.03.2016;
* Memoriu de prezentare înregistrat la Agenţia pentru Protecţia Mediului Sibiu cu nr. 8250 din 06.04.2016;
* Completări la memoriu de prezentare, înregistrate la APM cu nr. 9627/25.04.2016;
* Piese desenate;
* Raportul la studiul de Evaluare a Impactului asupra Mediului "Carieră de nisip Cocoş Vechi 2", înregistrat la Agenţia pentru Protecţia Mediului Sibiu cu nr. 18108/05.09.2016, întocmit de SC TERRA EXIM SRL, ing. Refec Ioan;
* Anunţuri publice pentru mediatizarea parcurgerii etapelor procedurale.
* Certificat de urbanism nr. 03/29.02.2016, emis de Primăria oraşului Ocna Sibiului.
* Proiect Tehnic pentru Refacerea Mediului şi Plan de Refacerea Mediului din perimetrul de exploatarea rezervelor de nisipuri din perimetrul Cocoş Vechi 2, întocmit de SC STONE ART SRL;
* Avizul de Gospodărire a Apelor nr. 197/07.07.2016, emis de Administraţia Naţională Apele Române - Administraţia Bazinală de Apă Mureş.
* Chitanţa APM nr. 16093/16.03.2016(100 lei – etapa de evaluare initial a proiectului);
* Chitanţa APM Sibiu nr. 16311/06.04.2016 (400 lei – etapa de încadrare a proiectului)
* OP (1000 lei - etapa de definire a domeniului evaluării şi de realizare a raportului privind impactul asupra mediului);
* OP (2000 lei etapa de analiză a calităţii raportului privind impactul asupra mediului);
* Taxă fond mediu OP nr. 1/17.11.2016

**Răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului planului, programului, proiectului, iar răspunderea pentru corectitudinea lucrărilor revine autorului acestora, conform art. 21 alin. 4 din OUG 195/2005 privind protecţia mediului, aprobată prin Legea nr. 265/2006, cu modificările şi completările ulterioare.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Prezentul acord de mediu este valabil pe toată perioada punerii în aplicare a proiectului.**

**Nerespectarea prevederilor prezentului acord atrage suspendarea şi anularea acestuia, după caz.**

**Prezentul acord poate fi contestat în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

**Prezentul acord a fost emis în 3 (trei) exemplare originale fiecare exemplar având un număr de 14 (paisprezece) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV, ŞEF SERVICIU AVIZE,**

**ACORDURI, AUTORIZAŢII,**

**Ionel Stelian NAICU Ruxandra HAŞEGAN**

**Şef Serviciu Monitorizare şi Laboratoare**

**ÎNTOCMIT,**

**Ing. Mihaela CERCIU**